CELEX: 62017CN0713
Language: bg
Date: 2017-12-21 00:00:00
Title: Дело C-713/17: Преюдициално запитване от Landesverwaltungsgericht Oberösterreich (Австрия), постъпило на 21 декември 2017 г. — Ahmad Shah Ayubi

9.4.2018   
            
            
               BG
            
            
               Официален вестник на Европейския съюз
            
            
               C 123/8
            
         Преюдициално запитване от Landesverwaltungsgericht Oberösterreich (Австрия), постъпило на 21 декември 2017 г. — Ahmad Shah Ayubi
   (Дело C-713/17)
   (2018/C 123/11)
   Език на производството: немски
   
      Запитваща юрисдикция
   
   Landesverwaltungsgericht Oberösterreich
   
      Страни в главното производство
   
   
      Жалбоподател: Ahmad Shah Ayubi
   
      Ответник: Bezirkshauptmannschaft Linz-Land
   
      Преюдициални въпроси
   
   
               1)
            
            
               Следва ли член 29 от Директива 2011/95/ЕС (1), с който се установява задължението за държавите членки да предоставят на лицата с признато право международна закрила необходимото социално подпомагане (в държавата членка, където е предоставяна тази закрила), каквото получават собствените им граждани, да се тълкува в смисъл, че тази разпоредба изпълнява развитите в практиката на Съда на Европейския съюз критерии за пряка приложимост?
            
         
               2)
            
            
               Следва ли член 29 от Директива 2011/95/ЕС да се тълкува в смисъл, че не допуска национална разпоредба, с която социалното подпомагане под формата на помощи за гарантиране на необходимия социален минимум, се предоставят в пълен размер, тоест в същата степен, както и на гражданите на съответната държава членка, единствено на лицата с право на убежище, на които е издадено разрешение за постоянно пребиваване, но се намалява размерът на социалните помощи за гарантиране на необходимия социален минимум на лицата с право на убежище, на които е признато право на временно пребиваване, като с оглед на обхвата на социалното подпомагане по този начин тези лица се приравняват на лица с право на субсидиарна закрила?
            
         
      (1)  Директива 2011/95/ЕС на Европейския парламент и на Съвета от 13 декември 2011 година относно стандарти за определянето на граждани на трети държави или лица без гражданство като лица, на които е предоставена международна закрила, за единния статут на бежанците или на лицата, които отговарят на условията за субсидиарна закрила, както и за съдържанието на предоставената закрила (ОВ L 337, 2011 г., стр. 9).